సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
త్రివిక్రమ్‌తో పవన్ సినిమాకి ప్లానింగ్ ?
పవన్ కళ్యాణ్, త్రివిక్రమ్‌ల కాంబినేషన్‌లో సినిమా అంటే పవన్ ఫ్యాన్స్‌కి అంతకన్నా క్రేజీ న్యూస్ మరొకటుండదేమో!
| Updated:
Jun 1, 2016, 09:52AM IST
పవన్ కళ్యాణ్, త్రివిక్రమ్‌ల కాంబినేషన్‌లో సినిమా అంటే పవన్ ఫ్యాన్స్‌కి అంతకన్నా క్రేజీ న్యూస్ మరొకటుండదేమో! జల్సా, అత్తారింటికి దారేది చిత్రాలు ఆ ఇద్దరి కాంబినేషన్‌ని బాగా హైలైట్ చేశాయి. తాజాగా ఈ ఇద్దరు మరో సినిమాకి ప్లాన్ చేస్తున్నట్టు ఫిలింనగర్ వర్గాలు చెప్పుకుంటున్నాయి. ప్రస్తుతం ఎస్.జే. సూర్య డైరెక్షన్‌లో చేస్తున్న సినిమాతో పవన్ బిజీ అయ్యాడు. ఇదిలావుంటే నితిన్, సమంతల కాంబినేషన్‌లో రిలీజ్‌కి రెడీ అవుతున్న అ..ఆ సినిమాతో ప్రస్తుతం త్రివిక్రమ్ బిజీగా వున్నాడు. అ..ఆ రిలీజవడంతోనే కాస్త ఫ్రీ అయ్యే త్రివిక్రమ్ ఆ తర్వాత జూన్ నుంచి పవన్ సినిమా స్క్రిప్ట్‌పై కూర్చుంటాడని... నవంబర్‌లో ఈ ప్రాజెక్టు పట్టాలెక్కుతుందని టాక్ వినిపిస్తోంది. ఆలోగా ఎస్.జే. సూర్య సినిమా వర్క్ పూర్తి చేసుకుని పవన్ కూడా త్రివిక్రమ్ సినిమా షూటింగ్‌లో జాయిన్ అవుతాడనేది ఆ వార్తల సారాంశం. అంతాబాగానే వుంది కానీ మొన్నామధ్య వరకు హరీష్ శంకర్ డైరెక్షన్‌లో సినిమాకి ప్లానింగ్ జరుగుతోందని తెలిసింది. మరి ఆ ప్రాజెక్ట్ సంగతేంటనేదే ప్రస్తుతానికి అర్థం కాని విషయం. అసలు ఆ పార్జెక్టు వున్నట్టా లేనట్టా అనేది తెలియాలంటే ఇంకొద్ది కాలం వెయిట్ చేయాల్సిందే.